אוטוטו שם
כולנו קצת קין, כולנו קצת הבל, ; כולנו קצת סבבה, כולנו קצת זבל, ; כולנו תקועים באותה הביצה ; ומספרים שיצאנו מאותה ביצה...; חולקים את אותה המיטה ביחד,; ישנים באותה התנוחה ביחד,; מתחילים מאותה נקודת פתיחה; וגם נגמור באותה הצורה – מתחת.; שמאל-ימין–שמאל, משחק הפרד ומשול,; אח נשלח מול אח, דם בחול נשפך. ; זה מחול החרבות בתוך הלהבות,; על עיי החורבות יורד המסך.; אנחנו אותו דם, כולנו אותו עם, ; צורכים את אותו סם - אותה שנאת חינם. ; בגיהנום, שם לכולם חם, קלוט אותם,; וגם אנחנו אוטוטו שם. ; אנחנו אוטוטו שם; ואין מה לדאוג –; אנחנו תכף נגיע.; שטיק אחרי שטיק, טריק אחרי טריק,; ספין אחרי ספין, טוויט אחרי טוויט - ; לא לוקחים שבויים, לא מקיימים חוזים,; מה שווה מילה? רק כוסית של תרעלה.; דור ועוד דור, בור ועוד בור, ; אי אפשר כבר לספור, אי אפשר לעצור.; נופלים סחור סחור; אל האל-חזור; במהירות האור...; אנחנו אוטוטו שם,; ואין מה לדאוג –; אנחנו תכף נגיע.; שבעה מליארד אחים את אותו חלל חולקים,; על אותו כדור בוץ את השמש מקיפים,; זה מזה מרוחקים שש דרגות של הפרדה,; אם אתה שונא אותי - אתה שונא את עצמך.; צימצום עלויות פינת קיבוץ גלויות,; שבת אחים יחד באותו בית קברות. ; תמיד מלחמה, תמיד אותן כותרות,; שמישהו כבר יבוא את הבור לכסות.; קחו פסק זמן, החזירו חרב לנדן,; החיים יפים! צריכים להיות כמו חגיגה!; כי אנחנו רק בני אדם, רק בנות חווה - ; צמאים לאהבה....; אנחנו אוטוטו שם,; ואין מה לדאוג –; אנחנו תכף נגיע.; 